Държавен вестник, бр. 14, 2018 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  14
МИНИСТЕРСТВО НА ТРУДА 
И СОЦИАЛНАТА ПОЛИТИКА
Наредба за изменение и допълнение на На­
редба № 1 от 2006 г. за условията и реда за 
финансиране на проекти и програми от фонд 
„Условия на труд“ (ДВ, бр. 28 от 2006 г.)
§ 1. Член 2 се изменя така: 
„Чл. 2. Средства от фонда се предоставят 
безвъзмездно за:
1. финансиране на проекти и програми за 
подобряване на условията на труд с браншова 
значимост и приложимост на резултатите;
2. финансиране до 30 на сто от стойност-
та на проекти за подобряване условията на 
труд с висок социален ефект на резултатите 
в отделните предприятия;
3. разработване на нормативни актове, 
правила, норми и изисквания;
4. организиране и провеждане на специ-
ализации в областта на здравословните и 
безопасните условия на труд;
5. организиране и провеждане на специ-
ализирани обучения, семинари и конференции 
в областта на здравословните и безопасните 
условия на труд;
6. наблюдение и контрол на условията на 
труд и факторите на работната среда;
7. разработване и издаване на учебни и 
информационни материали, свързани със 
здравословни и безопасни условия на труд.“
§ 2. Наименованието на глава втора се 
изменя така:
„ОТКРИВАНЕ НА ПРОЦЕДУРИ ЗА ФИ-
НАНСИРАНЕ НА ПРОЕКТИ И ПРОГРАМИ. 
ИЗИСКВАНИЯ КЪМ КАНДИДАТИТЕ ЗА 
ФИНАНСИРАНЕ“.
§ 3. В чл. 4 се правят следните изменения:
1. Алинеи 1 – 3 се изменят така:
„(1) В 30-дневен срок от утвърждаване на 
програмата и бюджета на фонда от министъра 
на труда и социалната политика управителният 
съвет на фонда взема решение за откриване 
на процедура за набиране на предложения за 
финансиране по чл. 2, т. 2 и приема критерии 
за оценка на проектите.
(2) В 10-дневен срок от решението на упра-
вителния съвет на фонда по ал. 1 управителят 
на фонда издава заповед, с която одобрява 
обявлението за набиране на проекти.
(3) Обявленията за набиране на проекти 
по чл. 2, т. 2 съдържат:
1. изисквания за допустимост на канди-
датите;
2. критерии за оценка на предложенията;
3. максимален размер на средствата за 
финансиране от фонда;
4. място и начин за получаване на доку-
ментацията;
5. място на подаване на предложенията за 
финансиране;
6. адрес, телефон за контакти и електронна 
поща;
7. продължителност на проектите.“
2. В ал. 4 думата „електронната“ се заменя 
с „официалната интернет“.
§ 4. В чл. 5 се правят следните изменения 
и допълнения:
1. Алинея 1 се изменя така: 
„(1) Право да кандидатстват за финансиране 
на проекти и програми по чл. 2, т. 1, 4 и 7 
имат всички физически и юридически лица, 
министерства, ведомства, отраслови, браншо-
ви и регионални съвети по условия на труд.“
2. В ал. 2 се правят следните изменения 
и допълнения:
а) точки 3 и 4 се изменят така:
„3. подали са в Изпълнителна агенция 
„Главна инспекция по труда“ декларация по 
чл. 15 от Закона за здравословни и безопасни 
условия на труд;
4. назначили са или са определили поне едно 
длъжностно лице с подходящо образование 
или квалификация за организиране изпъл-
нението на дейности, свързани със защита и 
профилактика на професионалните рискове, 
създали са специализирана служба или са 
възложили с договор на други физически или 
юридически лица организиране изпълнението 
на посочените дейности;“
б) точка 6 се изменя така:
„6. работодатели с 5 и повече работещи 
да имат учреден комитет (група) по условия 
на труд;“
в) създава се т. 7: 
„7. притежават или ползват на валидно 
правно основание имота, в който ще бъде 
реализиран проектът.“
3. В ал. 3 след думата „проекти“ се добавя 
„и програми по чл. 2, т. 3 и 6“.
4. Създава се ал. 4: 
„(4) Право да кандидатстват за финансиране 
по чл. 2, т. 5 имат признатите за представи-
телни на национално равнище организации 
на работниците и служителите и на работо-
дателите, както и министерства и ведомства.“
§ 5. В чл. 6 се правят следните изменения 
и допълнения:
1. Основният текст става ал. 1.
2. В т. 5 след думата „цялостно“ се добавя 
„или частично“.
3. Точка 7 се отменя.
4. Точка 8 се изменя така:
„8. които виновно не са изпълнили задъл-
женията си по друг договор с фонд „Условия 
на труд“;“.
5. Създава се т. 9:
„9. за които е установено с влязло в сила 
наказателно постановление или принудителна 
административна мярка по реда на чл. 404, 
ал. 1 от Кодекса на труда, издадени от Изпъл-
нителна агенция „Главна инспекция по труда“,